Som udgangspunkt er en brand i en elbil ikke sværere at slukke end i en normal bil, men problemet kan være, hvis der går ild i batteriet. Går der først ild i det, tager det lang tid at slukke, og der er risiko for, at det genantænder. Derfor vælger man at ’drukne’ bilen i et ’badekar’ – en stor container fyldt med vand. Og det var netop det, der skete natten til tirsdag i Nordjylland, hvor der opstod brand i en Opel Mokka på vejen Vedbæk i Gug. Det betød, at Nordjyllands Beredskab for første gang tog metoden i brug, og elbilen nu skal ligge i den vandfyldte container i 24 timer. Se video af elbilen, hvor den også sænkes ned i 'badekaret':
Natten til tirsdag gik der ild i en elbil, og Nordjyllands Beredskab tog for første gang en ny form for brandslukning i brug.